*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat a dunaújvárosi magas part védelmi rendszer üzemeltetésére vonatkozó 2015. évi megállapodás 3. számú módosítására**

**Előadó :** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Téglás Zoltán városfejlesztési igazgató

 Somfai Tamás ügyintéző

**Meghívott:** Tóth Ferenc Partvédelmi Vállalat igazgatója

**Véleményező bizottságok:**

ügyrendi, igazgatási és jogi bizottság 2015. 12. 09.

városüzemeltetési, környezetvédelmi és turisztikai bizottság 2015. 12. 09.

pénzügyi bizottság 2015. 12. 08.

gazdasági és területfejlesztési bizottság 2015. 12. 09.

**A napirendi pont rövid tartalma:** A Dunaújvárosi Partvédelmi Vállalat igazgatója kezdeményezte az üzemeltetési megállapodás 355.600.- Ft-tal történő módosítását az időközben felmerülő előre nem tervezett költségek okán. (Ügyvédi költség)

**A napirendi pont előkészítőinek adatai:**

Osztály neve: Városüzemeltetési és Beruházási Osztály

Ügyintéző neve: Somfai Tamás

E-mail címe: somfai@pmh.dunanet.hu

Telefonszáma: 06-25/544-111

Iktatószám: 350-19/2015.

Előkészítő aláírása: Somfai Tamás s.k.

Igazgató / Osztályvezető aláírása Téglás Zoltán sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2015.11.30.

Ellenőrzés dátuma: 2015.11.30.

Törvényességi észrevétel: Van /Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja: Nyílt ülés**

Egyéb megjegyzések:

2015.11.27. Dudás Pálné L.

 **JAVASLAT**

**a dunaújvárosi magas part védelmi rendszer üzemeltetésére vonatkozó 2015. évi megállapodás 3. számú módosításáról**

**Tisztelt Közgyűlés!**

Magyarország helyi önkormányzatairól szóló 2011. évi CLXXXIX. tv. 13. §-a alapján kötelező feladatellátás keretében a Partvédelmi Vállalat üzemelteti a Duna-parti védelmi rendszert. (A közbeszerzésekről szóló 2011. évi CVIII. törvény 9. § (1) bekezdés ka) pontjában szabályozottak alapján nem kell közbeszerzési eljárást lefolytatni.)

Dunaújváros Megyei Jogú Város Közgyűlése 2012. november 15-ei ülésén a 456/2012.(XI.15.) határozatával, 2018. március 31-ig a Dunaújvárosi Partvédelmi Vállalattal meghosszabbította megállapodását a magas part védelmi rendszer üzemeltetéséről.

A megállapodás alapján a Dunaújvárosi Partvédelmi Vállalat a partvédelmi munkák folyamatos ellátását biztosítja.

Dunaújváros Megyei Jogú Város Önkormányzata és a Dunaújvárosi Partvédelmi Vállalat között fennálló megállapodás kiegészítés és annak 1.számú illetve 2.számú módosítása a 2015. év üzemeltetési költségeit tartalmazza, valamint a 2016. évi költségvetés elfogadásáig január, február és március hónapokra az átmeneti finanszírozás szabályait rögzíti. (1. számú melléklet)

A vállalat a Dunaújvárosi Víz-, és Csatorna- Hőszolgáltató Kft.-vel perben áll. A felmerülő ügyvédi költség(ek) (2. számú melléklet) a 2015. évi előirányzatban nem kerültek tervezésre, ezért szükséges a 2015. évre vonatkozó üzemeltetési megállapítás 3. számú módosítása (határozati javaslat melléklete), mely szerint az ügyvédi költség 280.000.- Ft + ÁFA., melynek fedezete Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015.(II.20.) önkormányzati rendelet 5. mellékletében a Vízgazdálkodás és vízkárelhárítás soron biztosított.

Az előterjesztést megtárgyalta városüzemeltetési, környezetvédelmi és turisztikai bizottság, a pénzügyi bizottság , a gazdasági és területfejlesztési bizottság, valamint az ügyrendi, igazgatási és jogi bizottság

**BIZOTTSÁGI VÉLEMÉNYEK**

Az **ügyrendi, igazgatási és jogi bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A **városüzemeltetési, környezetvédelmi és turisztikai bizottság** 2015.12.09-ei ülésén megtárgyalta és 4 igen szavazattal egyhangúlag közgyűlési tárgyalásra alkalmasnak nyilvánította.

A **pénzügyi bizottság** 2015.12.08-ai ülésén megtárgyalta és 7 igen szavazattal egyhangúlag közgyűlési tárgyalásra alkalmasnak nyilvánította.

A **gazdasági és területfejlesztési bizottság** 2015.12.09-ei ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A fentiek alapján az alábbi határozati javaslatokat terjesztjük a Tisztelt Közgyűlés elé:

**HATÁROZATI JAVASLAT**

 **Dunaújváros Megyei Jogú Város Közgyűlésének**

 **…........./2015.(XII.17.) határozata**

**a dunaújvárosi magas part védelmi rendszer üzemeltetésére vonatkozó 2015. évi megállapodás**

 **3. számú módosításáról**

1.) Dunaújváros Megyei Jogú Város Közgyűlése a határozat mellékletében megadottak szerint módosítja a Dunaújváros Megyei Jogú Város Önkormányzata és a Dunaújvárosi Partvédelmi Vállalat között a 2015. április 30-án létrejött, a 2015. évi üzemeltetésről szóló megállapodást.

 A megállapodás 3. számú módosítása során jelentkező többlet költség: 280.000.- Ft + ÁFA ügyvédi díj.

2.) Az 1. pontban szereplő kötelezettségvállalásra Dunaújváros Megyei Jogú Város Önkormányzat 2015. évi költségvetésről és annak végrehajtásáról szóló 2/2015.(II.20.) rendelet 5. mellékletének Vízgazdálkodás és vízkárelhárítás során fedezetet biztosít.

3.) Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített, a Dunaújvárosi Partvédelmi Vállalattal kötött a dunaújvárosi magas part védelmi rendszerének 2015. évi üzemeltetéséről szóló megállapodás 3. számú módosítását aláírja, jelen határozat alapján intézkedjen a kötelezettségvállalás nyilvántartásba vételéről és a folyamatos pénzügyi teljesítésről.

 Felelős: a határozat végrehajtásáért:

 - a polgármester

 a határozat végrehajtásában való közreműködésért:

 - a városüzemeltetési és beruházási osztály vezetője

 -költségvetési és pénzügyi osztály vezetője

 Határidő: 2015. december 30.

4.) Dunaújváros Megyei Jogú Város Közgyűlése utasítja a jegyzőt, hogy az 1. pontban foglalt kötelezettségvállalást a 2. pontban foglaltaknak megfelelően a 2015. évi költségvetési rendelet következő módosítása során vegye figyelembe.

 Felelős: a költségvetés módosításáért:

 - a jegyző

 a költségvetés módosításában való közreműködésért:

 - költségvetési és pénzügyi osztály vezetője

 Határidő: a 2015. évi költségvetés módosításának következő időpontja

Dunaújváros, 2015. december 17.

 **Pintér Attila s.k. Hingyi László s.k.**

a pénzügyi bizottság elnöke  a gazdasági és területfejlesztési bizottság elnöke

  **Tóth Kálmán** **s.k. Cserni Béla s.k.**

 az ügyrendi, igazgatási a városüzemeltetési, környezetvédelmi

 és jogi bizottság elnöke turisztikai bizottság elnöke